wickkiey/tamil-wikipedia-chunked huggingface dataset:
# காம் மக்கள்

## வரலாறு

காம் மக்கள் தெற்கு சீனாவின் பெரும்பகுதியை ஆக்கிரமித்திருந்த பண்டைய ராவ் மக்களின் நவீன கால சந்ததியினர் என்று கருதப்படுகின்றனர். இவர்களின் மூதாதையர்கள் பொதுவாகக் கிழக்கிலிருந்து இடம்பெயர்ந்ததாக புராண கதைகள் கூறுகின்றன. புனைவுகளின்படி தெற்கு காம் மக்களின் மூதாதையர்கள் குவாங்சோ, குவாங்டாங் மற்றும் குவாங்சியிலிருந்து வந்தவர்கள் ஆவர். வடக்கு காம் மக்களின் மூதாதையர்கள் வெட்டுக்கிளிகளின் தொல்லை காரணமாக செஜியாங் மற்றும் புஜியான் மாகாணகளிலிருந்து புலம் பெயர்ந்தனர். சில சீன அறிஞர்கள் காம் மக்கள் முதல் நூற்றாண்டிலிருந்து பாய் மக்ககளின் ஒரு கிளை என்று நம்புகிறார்கள். இந்த மக்கள் கிபி முதல் நூற்றாண்டில்யாங்சே நதிக்கரையில் பல சிறிய குழுக்களாக குடியேறினர்.  
காம் (அல்லது டோங்) மக்களைப் பற்றிய முதல் வெளிப்படையான குறிப்பு மிங் வம்ச மூலங்களிலிருந்து வருகிறது. மிங் மற்றும் சிங் வம்சங்களின் போது காம் மக்களிடையே பல கிளர்ச்சிகள் நடந்தன, ஆனால் அவை எதுவும் வெற்றிபெறவில்லை. அந்த நேரத்தில் இப்பகுதியில் விரிவான நீர்ப்பாசன முறைகள் உருவாக்கப்பட்டன. இதன் காரணமாக நெல் அறுவடை கணிசமாக அதிகரித்தது, ஆனால் இது பெரும்பாலும் உள்ளூர் நில உரிமையாளர்களுக்கு மட்டுமே பயனளித்தது. 1840-42 இல் முதல் ஓபியம் போருக்குப் பிறகு, மேற்கத்தியப் படைகள், முதலாளிகள், நிலப்பிரபுக்கள், கந்துவட்டிக்காரர்கள் மற்றும் கிங் அதிகாரிகளால் காம் மக்கள் மேலும் சுரண்டப்பட்டனர்.  
இந்த நிகழ்வுகளின் விளைவாக, 1921 இல் சீன பொதுவுடைமை நிறுவப்பட்ட உடனேயே காம் மக்கள் பலர் அதில் சேர்ந்தனர். 1949 க்குப் பிறகு, காம் பகுதிகளில் உள்கட்டமைப்பு விரைவாக மேம்படுத்தப்பட்டது. பள்ளிகள், சாலைகள், சிறிய தொழிற்சாலைகள் கட்டப்பட்டன மற்றும் பலர் அரசு அதிகாரிகளும் ஆனார்கள்.
# காம் மக்கள்

## மொழி

காம் மொழி என்பது காம் மக்களின் மொழியாகும். *எத்னோலாக்* மூன்று தனித்தனி ஆனால் நெருங்கிய தொடர்புடைய காம் மொழி வகைகளை வேறுபடுத்துகிறது. வரலாற்று ரீதியாக, வடக்கு காம் மொழியில் தெற்கு காம் மொழியை விட சீன மொழியின் தாக்கம் அதிகமாக உள்ளது.
# மரியா கிறிஸ்தவர்களின் சகாய அன்னை

அவர்கள் 1903 ஆம் ஆண்டு பிப்ரவரி 13 அன்று ஒரு நியமன முடிசூட்டலை வழங்கினார். ரோமானிய கைவினைஞர் டொமஸ்ஸோ அந்திரேயா லோரென்சோன் (1824-1902) என்பவரால் கேன்வாஸ் மீது எண்ணெய் பயன்படுத்தி வரையப்பட்ட ஓவியம். இது இத்தாலி நாட்டின் துரின் நகரில் உள்ள கிறிஸ்தவர்களின் சகாய அன்னை பேராலயத்தில் உள்ளது.]]
**மரியா, கிறிஸ்தவர்களின் சகாய அன்னை** என்பது கத்தோலிக்க திருச்சபையால் தூய கன்னி மரியாவுக்கு வழங்கப்படும் ஒரு பட்டமாகும். மரியாவுக்கான பக்தி வணக்கத்தை அடிப்டையாகக் கொண்டு கத்தோலிக்க திருச்சபையின் பொது நாள்காட்டியில் மே மாதம் 24 ஆம் நாள் திருவிழாவாக கொண்டாடப்படுகிறது.  
கத்தோலிக்க புனிதர் யோவான் கிறிசோஸ்தோம் 345 ஆம் ஆண்டில் மரியாவுக்கான இந்த பட்டத்தை முதல்முதலில் பயன்படுத்தினார். புனித டான் போஸ்கோ மற்றும் மரியா டொமெனிக்கா மஸாரெல்லோ இருவரும் அதே பரிவு மற்றும் பக்தியை பரப்பினர்.  
திருத்தந்தை ஐந்தாம் பயஸ் 1571 ஆம் ஆண்டில் புனித லீக்கின் கிறிஸ்தவ இராணுவத்தை அழைத்தார். கிறிஸ்தவ ஐரோப்பாவை ஆக்கிரமிக்கும் நோக்குடன் இருந்த ஓட்டமன் பேரரசின் விரிவாக்க நோக்கம் தோற்கடிக்கப்பட்டதின் வெற்றி பெற்றதன் காரணம், இந்த பக்தியின் கீழ் மரியன்னையின் பரிந்துரைக்கு அர்பணிக்கப்பட்டது.  
திருத்தந்தை ஒன்பதாம் பயஸ் 1870 ஜூலை 15 அன்று பசிலிக் நோட்ரே-டேம் டி போன்செகோர்ஸ் பேராலயத்தில் பொறிக்கப்பட்ட வணக்கத்திற்குரிய மரியன்னை சிலைக்கு திருத்தந்தையின் முடிசூட்டு விழாவின் முதல் ஆணையை வழங்கினார். ருவான் நகரின் முன்னாள் பேராயர் கர்தினால் ஹென்றி-மேரி-கஸ்டான் போய்ஸ்னோர்மண்ட் டி பொன்னே 1880 மே 24 அன்று முடிசூட்டுச் சடங்கை நிறைவேற்றினார்.  
திருத்தந்தை பதின்மூன்றாம் லியோ 1903 ஆம் ஆண்டு பிப்ரவரி மாதம் 13 அன்று துரின் படத்திற்கு முடிசூட்டு விழாவின் திருத்தந்தையின் முடிசூட்டு ஆணையில் கையெழுத்திட்டு வழங்கினார். முடிசூட்டு விழா 1903 ஆம் ஆண்டு மே 17 அன்று துரின் முன்னாள் பேராயர் கார்டினல் அகோஸ்தீனோ ரிச்செல்மி அவர்களால் நிறைவேற்றப்பட்டது. திருத்தந்தை பத்தாம் பயஸ் 1911 ஆம் ஆண்டு ஜூலை 12 அன்று திருத்தந்தையின் ஆணை அன்னோ ரெபராத்தே சல்யூடிஸ் *(Anno Reparatæ Salutis)* மூலம் இந்த பக்தி வணக்கத்தின் பெயர் கொண்ட இவ்வாலயத்தை சிறு பசிலிக்கா என்ற நிலைக்கு உயர்த்தினார்.  
இந்த பட்டத்தை இங்கிலாந்து திருச்சபையை சேர்ந்த மேரி சங்கமும் (ஆங்கிலிகன்) வணங்குகிறது.
# மரியா கிறிஸ்தவர்களின் சகாய அன்னை

## வரலாறு

### தேசபக்தர்களின் தோற்றம்

கிரேக்க மொழியில் கிறிஸ்தவத்தின் முதல் நூற்றாண்டுகளைச் சேர்ந்த இரண்டு கல்வெட்டுகள் மரியாவுடன் தொடர்புடையவை : (Teotokos, Theotokos, கடவுளின் தாய்) மற்றும் (Boetheia, உதவி செய்பவர்). திருச்சபையின் தந்தையர்கள் மரியாவை "βοηθεια" என குறிப்பிடுகின்றனர்.புனித யோவான் கிறிசோஸ்தோம் 345 ஆம் ஆண்டு இறைவழிபாட்டில் இந்த பட்டத்தை பயன்படுத்தினர். இதேபோல் 476 இல் புரோக்லஸும், 532 ஆம் ஆண்டு செசாரியாவின் செபசும் செய்தனர். தொடக்ககால கிறிஸ்தவ நூற்றாண்டுகளுக்கு அடுத்து (5 ஆம் நூற்றாண்டு). மற்ற முக்கிய கிறிஸ்தவ தலைமை ஆயர்களான ரோமனோஸ் தி மெலோடிஸ்ட் 518 ஆம் ஆண்டிலும், ஜெருசலேத்தின் ஆயரான சோபிரோனிஸ் 560 ஆம் ஆண்டிலும், தமாஸ்கஸ் நகர யோவான் 749 ஆம் ஆண்டிலும், கான்ஸ்டான்டிநோபிளின் முதலாம் ஜெர்மானஸ் 733 ஆம் ஆண்டிலும் இந்த பட்டத்தை பயன்படுத்தினர்.
# மரியா கிறிஸ்தவர்களின் சகாய அன்னை

## வரலாறு

### லோரெட்டோவின் லிட்டனி

1576 ஆம் ஆண்டில், லொரேட்டோவின் பேராயர் பெர்னார்டினோ சிரில்லோ மாசெராட்டாவில் ஆசீர்வதிக்கப்பட்ட கன்னியின் இரண்டு வணக்கத்திற்குரிய முறைகளை வெளியிட்டார், அவை லொரேட்டோவில் பயன்படுத்தப்பட்டன என்று அவர் வாதிட்டார். ஒன்று தற்போதைய உரையிலிருந்து முற்றிலும் மாறுபட்ட வடிவத்தில் உள்ளது, மற்றொரு வடிவம், *"Aliæ Litaniæ Beatæ Maria Virginis"*, 1601 இல் திருத்தந்தை எட்டாம் கிளெமென்ட் அவர்களால் அங்கீகரிக்கப்பட்டு இப்போது திருச்சபை முழுவதும் பயன்படுத்தப்படுகிறது. இந்த இரண்டாவது வடிவத்தில் லெபான்டோ போரிலிருந்து (7 அக்டோபர் 1571) திரும்பிய ஆக்சிலியம் கிறிஸ்டியனோரம் *(Auxilium Christianorum)* வீரர்கள் லொரேட்டோவைப் பார்வையிட்டனர், மேலும் இந்த தலைப்புடன் முதல் முறையாக புனித கன்னிக்கு வணக்கம் செலுத்தினர். எவ்வாறாயினும், இது 1524 ஆம் ஆண்டின் ஒரு வழிபாட்டு முறையில் காணப்படும் பழைய பிரார்த்தனை அட்வோகேட்டா கிறிஸ்டியனோரம் (*Advocata Christianorum)* என்பதன் மாறுபாடாக இருக்க அதிக வாய்ப்புள்ளது.  
ஸ்பானிஷ் மொழியில் இந்த லிட்டானியின் முதல் எஞ்சியிருக்கும் மொழிபெயர்ப்பு, இன்னும் முழுமையடையவில்லை, 1621 இல் ஸ்பெயினின் வல்லாடோலிட்டில் லா லெடானியா சாக்ரடா டி லா பினாவென்டுராடா விர்ஜென் மரியா *(La Letania Sagrada de la Bienaventurada Virgen Maria)* என்ற தலைப்பில் பதிவு செய்யப்பட்டது.  
இத்தாலிய மத எழுத்தாளர் ஒராசியோ (ஹொராஷியோ) டோர்செல்லினி (1597) மற்றும் ரோமன் பிரேவியரி (மே 24, பின்னிணைப்பு) ஆகியோர் லெபான்டோ போருக்குப் பிறகு திருத்தந்தை ஐந்தாம் பயஸ் லொரெண்டோ பிரார்த்தனையில் இந்த மன்றாட்டை நுழைத்தார் என்று கூறுகின்றனர். எனினும், திருத்தந்தை ஐந்தாம் பயஸ் காலத்தில் ரோமில் இது முதன்முதலில் காணப்படும் வழிபாட்டு முறையின் வடிவம் அறியப்படவில்லை.
# யாவோ மக்கள்

**யாவோ மக்கள்** (Yao people) என்பவர்கள் சீனா மற்றும் வியட்நாம் நாடுகளில் வாழ்கின்ற ஓர் இனக்குழுவினர் ஆவர். இவர்கள் சீனாவில் அதிகாரப்பூர்வமாக அங்கீகரிக்கப்பட்ட இன சிறுபான்மையினரில் ஒன்றாவர். இவர்கள் சீனாவின் தென்மேற்கு மற்றும் தெற்கு மலைப்பகுதிகளில் வசிக்கின்றனர். இவர்கள் வியட்நாம் அரசால் அதிகாரப்பூர்வமாக அங்கீகரிக்கப்பட்ட 54 இனக்குழுக்களில் ஒன்றாவர்.  
2010 சீன சனத்தொகைக் கணக்கெடுப்பில் ஏறத்தாழ 28 இலட்சம் யாவோ மக்கள் சீனாவில் இருந்தனர். 2019 வியட்நாமிய சனத்தொகைக் கணக்கெடுப்பில், அந்த நாட்டில் ஏறத்தாழ ஒன்பது இலட்சம் யாவோ மக்கள் இருந்தனர். மேலும் அமெரிக்காவில் ஏறத்தாழ அறுபது ஆயிரம் யாவோக்கள் பெரும்பாலும் மேற்கு கடலோர மாநிலங்களில் வசிக்கின்றனர்.
# யாவோ மக்கள்

## வரலாறு

யாவோ மக்களின் வரலாறு 2000 ஆண்டுகளுக்கு முன் ஹுனானில் தொடங்கியது. மிங் வம்சத்திற்கு எதிரான மியாவ் கிளர்ச்சியின் போது கிளர்ச்சியாளர்களில் யாவோ மற்றும் உமாங்கு மக்கள் இருந்தனர். ஹான் சீனர்கள் தென் சீனாவில் விரிவடைந்ததால், யாவோ மக்கள் வடக்கே ஹுனான் மற்றும் குய்சோவுக்கும், தெற்கே குவாங்டாங் மற்றும் குவாங்சிக்கும் இடையே உள்ள மலைப்பகுதிகளில் குடியேறினர். 1890 ஆம் ஆண்டில், குவாங்டாங் அரசாங்கம் வடமேற்கு குவாங்டாங்கில் யாவோ மக்களுக்கு எதிராக நடவடிக்கை எடுக்கத் தொடங்கியது.  
லாவோஸ் உள்நாட்டுப் போரின் போது, லாவோஸின் யாவோ பழங்குடியினர் அமெரிக்கப் படைகளுடன் நல்ல உறவைக் கொண்டிருந்தனர். அவர்கள் பொதுவுடைமை அரசுக்கு எதிராக தென் வியட்நாம் அரசுக்கு ஆதரவாகப் போராடினார்கள். இதன் காரணமாக போர் முடிந்தவுடன் புதிதாக பதவி ஏற்ற பொதுவுடைமை அரசாங்கம்யாவோ பழங்குடி குழுக்களை குறிவைத்து விரட்டியது. இது இதனால் இந்த மக்கள் அண்டை நாடானதாய்லாந்தில் குடியேற முற்பட்டனர்.  
இவர்கள் ஐக்கிய நாடுகள் சபையின் உதவியுடன் தாய்லாந்து அரசாங்கத்திடம் இருந்து அகதி அந்தஸ்தைப் பெற்ற பிறகு பல யாவோ மக்கள் அமெரிக்காவில் குடியேறினர். அமெரிக்காவில் குடியேறிய பெரும்பாலானவர்கள் அமெரிக்காவின் மேற்குப் பகுதியில், முக்கியமாக மத்திய மற்றும் வடக்கு கலிபோர்னியாவில்<nowiki/>குடியேறினர்.
# யாவோ மக்கள்

## கலாச்சாரம்

யாவோ மக்கள் ஆயிரம் ஆண்டுகளுக்கும் மேலாக விவசாயம் செய்து வருகின்றனர். இவர்கள் பெரும்பாலும் உழவு மூலம் நெல் சாகுபடி செய்கிறார்கள். மேலும், யாவோ மக்கள் அருகில் உள்ள வனப்பகுதிகளில் வேட்டையாடுவதில் ஈடுபடுகின்றனர். சொங் ஆட்சியின் போது (1127-1279), ஒரு ஏகாதிபத்திய சீனப் பார்வையாளர், இண்டிகோவைப் பயன்படுத்தி தயாரிக்கப்பட்ட தனித்துவமான மெல்லிய நீல நிற ஆடைகளை யாவோ மக்கள் அணிந்திருப்பதாக விவரித்தார்.  
யாவோ மக்கள் பெரும்பாலும் தாவோயிய<nowiki/>சமயத்தை பின்பற்றுகிறார்கள். யாவோ மக்கள்*பான் வாங்* திருவிழாவை ஆண்டுதோறும் பத்தாவது சந்திர மாதத்தின் பதினாறாம் நாளில் கொண்டாடுகிறார்கள். இந்த திருவிழா யாவோ மக்களின் புராண மூலக் கதையைக் கொண்டாடுகிறது. மேலும் இந்த திருவிழா ஒரு நல்ல அறுவடையைக் கொண்டாடுவதற்கும், தங்கள் முன்னோர்களை வணங்குவதற்கும் ஒரு மகிழ்ச்சியான விடுமுறை நாளாக கொண்டாடப்படுகிறது.
# ஹானி மக்கள்

**ஹானி** அல்லது **ஹோ மக்கள்** (Hani people or Ho people) என்பது தெற்கு சீனா, வடக்கு லாவோஸ் மற்றும் வியட்நாம் நாடுகளில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசின் அதிகாரப்பூர்வமாக அங்கீகரிக்கப்பட்ட 56 தேசிய இனங்களில் ஒன்றாகவும், வியட்நாமின் அதிகாரப்பூர்வமாக அங்கீகரிக்கப்பட்ட 54 இனக்குழுக்களில் ஒன்றாகவும் உள்ளனர். லாவோஸில் ஹானி மக்கள் பொதுவாக *ஹோ* *மக்கள்* என்று அழைக்கப்படுகின்றனர்.
# ஹானி மக்கள்

## குடியிருப்பு

இன்றைய ஹானி மக்களில் தொண்ணூறு சதவீதத்திற்கும் மேலான மக்கள் தெற்கு சீனாவின் யுனான் மாகாணத்தில் வாழ்கின்றனர். இது ஐலாவ் மலைகளின் குறுக்கே, மீகாங் மற்றும் சிவப்பு நதிகளுக்கு (*யுவான்ஜியாங்* நதி) இடையே அமைந்துள்ளது. வியட்நாமின் இலாய் சாவ் மற்றும் இலாவ் காய் மாகாணங்களில் ஏறத்தாழ 12,500 ஹானி மக்கள் வாழ்கின்றனர். லாவோஸில் சீன மற்றும் வியட்நாமிய எல்லைகளுக்கு அருகில் உள்ள ஃபோங்சாலி மாகாணத்தின் மலைப்பாங்கான வடக்குப் பகுதிகளில் ஹோ மக்கள் வாழ்கின்றனர்.
# ஹானி மக்கள்

## வரலாறு

ஹானி மக்களின் வரலாறு துல்லியமாக அறியப்படவில்லை. இருப்பினும் அவர்களின் மூதாதையர்களாக கருதப்படும் பண்டைய கியாங் பழங்குடியினர், கி.பி மூன்றாம் நூற்றாண்டிற்கு முன்னர் திபெத்திய பீடபூமியிலிருந்து தெற்கு நோக்கி இடம்பெயர்ந்ததாக நம்பப்படுகிறது. ஹானி மக்களின் வாய்வழி மரபுகள் அவர்கள் யி மக்களிடமிருந்து வந்தவர்கள் என்றும், அவர்கள் ஐம்பது தலைமுறைகளுக்கு முன்பு ஒரு தனி பழங்குடியினராகப் பிரிந்தனர் என்றும் கூறுகின்றன.
# ஹானி மக்கள்

## கலாச்சாரம்

பொதுவாக மண், கல் மற்றும் மூங்கில் மரத்தால் கட்டப்பட்ட ஹானி மக்களின் வீடுகள் இரண்டு அல்லது மூன்று மாடிகள் கொண்டிருக்கும்.  
ஹானி மக்களின் பாரம்பரிய ஆடை அடர் நீல நிற துணியால் ஆனது. ஆண்கள் குறுகிய சட்டைகள் மற்றும் நீண்ட அகலமான பேன்ட் அணிவார்கள். அவர்கள் வெள்ளை அல்லது கருப்பு தலைப்பாகைகளையும் அணிவார்கள். பெண்கள் எந்தக் குலத்தைச் சேர்ந்தவர்கள் என்பதைப் பொறுத்து வெவ்வேறு ஆடை அணிவார்கள். ஏழு வயதுக்குட்பட்ட குழந்தைகளின் ஆடைகளில் பாலின வேறுபாடு இருப்பதில்லை.  
ஹானி மக்களின் பாடல்கள் பிரசித்தி பெற்றவை. அவர்கள் புல்லாங்குழல் போன்ற லேபி (俄比). மற்றும் வீணை போன்ற லஹே எனப்படும் பாரம்பரிய இசைக்கருவிகளை இசைக்கிறார்கள். இந்த மக்களின் பிரதான தொழில் விவசாயம்.  
ஹானி மக்கள் பெரும்பாலும் சீன-திபெத்திய மொழிக் குடும்பத்தின் லோலோ-பர்மியக் கிளையைச் சேர்ந்த ஹானி மொழி பேசுகின்றனர்.
# பஃர்கரிய

**பஃர்கரிய** (தாவரவியல் வகைப்பாடு: *Furcraea*) என்பது அசுபராகேசியே என்ற பூக்கும் தாவரக் குடும்பத்தின் 121 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Vent. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1793 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, மெக்சிகோ முதல் வெப்ப வலயம் அமெரிக்கா வரை உள்ளன.
# பஃர்கரிய

## இப்பேரினத்தின் இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 26 இனங்கள் மட்டுமே, பன்னாட்டு தாவரவியல் அமைப்பால் ஏற்றுக் கொள்ளப்பட்டுள்ளன. அவை வருமாறு;— இனங்களை மட்டுமே, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. பஃர்கரிய போடைடா *Furcraea foetida*
1. Furcraea abisaii
1. Furcraea acaulis
1. Furcraea andina
1. Furcraea antillana
1. Furcraea boliviensis
1. Furcraea cabuya
1. Furcraea depauperata
1. Furcraea flavoviridis
1. Furcraea guatemalensis
1. Furcraea guerrerensis
1. Furcraea hexapetala
1. Furcraea longaeva
1. Furcraea macdougallii
1. Furcraea martinezii
1. Furcraea niquivilensis
1. Furcraea occidentalis
1. Furcraea parmentieri
1. Furcraea pubescens
1. Furcraea quicheensis
1. Furcraea samalana
1. Furcraea selloana
1. Furcraea stratiotes
1. Furcraea stricta
1. Furcraea tuberosa
1. Furcraea undulata
# விக்கிப்பீடியா:பயிலரங்கு 2024/கட்டுரைத் தலைப்புகள்/மொழி:ஆங்கிலம்

## மேற்கோள் தேவைப்படும் கட்டுரைகள்

1. ஆங்கில இலக்கியம்
1. இராபின் ஊட்
1. ஆங்கில ஒப்பீட்டு வாக்கியம்
1. ஆங்கில முன்னிடைச் சொல்
1. ஆங்கிலப் பெயர்ச்சொல்
1. மார்கரெட் அட்வுட்
1. உளவியல் புதினம்
1. ஒப்பிலக்கியம்
1. ஆங்கில இலக்கணம்
1. ஞான இலக்கியம்
1. ஆங்கிலத்தில் பாலினம்
1. படிப்பினை
1. பிடி வரி
1. புதின எழுத்தாளர்
1. முதலெழுத்துப் புதிர்
1. காலம் (இலக்கணம்)
# விக்கிப்பீடியா:பயிலரங்கு 2024/கட்டுரைத் தலைப்புகள்/மொழி:ஆங்கிலம்

## மேம்பாடு தேவைப்படுபவை

1. தேமன் கால்கட்
1. மைக்கேல் ஒண்டாச்சி
1. புரோஃபெட் சாங் (நூல்)
1. குறிப்பெயர் (ஆங்கிலம்)
1. காசுமீர் இலக்கிய திருவிழா
1. படிமவாதம்
# விக்கிப்பீடியா:பயிலரங்கு 2024/கட்டுரைத் தலைப்புகள்/மொழி:ஆங்கிலம்

## விரிவாக்கம் தேவைப்படுபவை

1. தாமஸ் கெநீலி
1. மர்லோன் ஜேம்ஸ்
1. கடிதப் புதினம்  
<div>  
</div>
# விக்கிப்பீடியா:பயிலரங்கு 2024/கட்டுரைத் தலைப்புகள்/மொழி:தமிழ்

## மேற்கோள் தேவைப்படும் கட்டுரைகள்

1. அல்வழி
1. அளவை ஆகுபெயர்கள்
1. ஆக்கப் பெயர்
1. ஆசிரியனது வரலாறு
1. இடைச்சொல் வேற்றுமை
1. இணை மொழிகள்
1. கலவை வாக்கியம்
1. சிறப்புப் பாயிர இலக்கணம்
1. தனிவினை
1. தொல்காப்பியமும், பாணினீயமும்
1. மரூஉ
1. வழக்கு (இலக்கணம்)
1. விடை (இலக்கணம்)
1. முதுமொழி மாலை
1. திருமணிமாலை
1. சூளாமணி
1. இராமானுஜ காவியம்
# விக்கிப்பீடியா:பயிலரங்கு 2024/கட்டுரைத் தலைப்புகள்/மொழி:தமிழ்

## மேம்பாடு தேவைப்படும் கட்டுரைகள்

1. இசுலாமியத் தமிழ்க் காப்பியங்கள்
1. மணிமேகலை (காப்பியம்)
1. பூக்கதைகள் (நூல்)  
<div>  
</div>
# ஸ்ரீராம் இராமச்சந்திரன்

**ஸ்ரீராம் இராமச்சந்திரன்** (*Sreeram Ramachandran*) என்பவர் மலையாளத் திரைப்படங்களிலும், தொலைக்காட்சித் தொடர்களிலும், குறும்படங்களிலும், வலைத் தொடர்களிலும் நடிக்கும் ஒரு இந்திய நடிகர் ஆவார்.
# ஸ்ரீராம் இராமச்சந்திரன்

## தொழில்

2010 ஆம் ஆண்டு வினீத் சீனிவாசன் இயக்கிய *மலர்வாடி ஆர்ட்சு கிளப்* மூலம் ஸ்ரீராம் அறிமுகமானார். வினீத்துடன் இவர் இரண்டாவது முறையாக இணைந்து நடித்த திரைப்படம் *தத்தத்தின் மறைவு* (2012). அமிருதா தொலைக்காட்சியில் ஒளிபரப்பான *சும்மா* என்ற சிட்காமில் இவர் முக்கிய வேடத்தில் நடித்தார். 2013 இல், பகத் பாசில் மற்றும் ஆன் அகசுடின் ஆகியோருடன் *ஆர்ட்டிசுட்* என்ற திரைப்படத்தில் இரண்டாவது கதாநாயகனாக நடித்தார். ஏசியாநெட்டில் *கசுதூரிமான்* என்ற தொலைக்காட்சித் தொடரில் ஜீவா என்ற முக்கியக் கதாபாத்திரத்தில் நடித்தார்.
# ஸ்ரீராம் இராமச்சந்திரன்

## திரைப்படவியல்

### திரைப்படங்கள்

| 2009 | *வில்லு* | உதவி இயக்குநர் | தமிழ்த் திரைப்படம் |  |
| --- | --- | --- | --- | --- |
| 2010 | *மலர்வாடி ஆர்ட்சு கிளப்* | கீதுவின் சகோதரர்களின் நண்பர் | வினீத் சீனிவாசன் | அறிமுகம் |
| 2012 | *தட்டத்தின் மறையது* |  |  |  |
| 2013 | ஆர்டிசுட் | அபினவ் | சியாமபிரசாத் |  |
| 2015 | *ஜசுட் மாரிட்* | ஜோ | சாஜன் ஜோசப் |  |
| 2018 | *ஓராயிரம் கிணக்கலால்* | கௌதம் | பிரமோத் மோகன் |  |
| 2019 | *உயரே* | தீபக் | மனு அசோகன் |  |
| 2023 | *ஆர்ச்சி'எஸ்* | ரெசினால்ட் மேன்டில் | நெற்ஃபிளிக்சு | ஒலிச்சேர்க்கை கலைஞர் (மலையாள பதிப்பு) |
| 2024 | *ஆபிரகாம் ஓசுலர்* | பேச்சு சிகிச்சையாளர் | மிதுன் மானுவல் தாமசு |  |
| *வர்சங்களுக்கு சேசம்* | வினீத் சீனிவாசன் | } |  |  |
# ஸ்ரீராம் இராமச்சந்திரன்

## திரைப்படவியல்

### தொலைக்காட்சித் தொடர்கள்

| 2012 | *சசுட் பன் சும்மா* | ஆனந்த் | அம்ருதா தொலைக்காட்சி |  |
| --- | --- | --- | --- | --- |
| 2016 | *ஜாக்ரதா* |  |  |  |
| 2017–2021 | *கஸ்தூரிமான்* | ஜீவா (கண்ணன்) | ஏசியாநெட் |  |
| 2020 | *அவரோடொப்பம் அலியும் அச்சயனும்* | ஜீவா | தொலைக்காட்சித் திரைப்படம் |  |
| 2021 | *சுவாந்தம் சுஜாதா* | வாசுதேவன் | சூர்யா தொலைக்காட்சி | சிறப்புத் தோற்றம் |
| 2023 | மாதாதிண்டெ சௌந்தர்யம் | தொகுப்பாளர் | ஏசியாநெட் | விசு சிறப்பு தொலைக்காட்சி நிகழ்ச்சி |
| 2023 | *குக் வித் காமெடி* | பங்கேற்பாளர் | } |  |
# தாலப்பொலி

**தாலப்பொலி** (*Thalappoli*, ) என்பது இந்தியாவின் கேரளாவில் உள்ள இந்து கோவில்களில் ஒரு சபதமாகச் செய்யப்படும் ஒரு சடங்கு விழா ஆகும். மணமக்களைத் திருமண மண்டபத்திற்கும், சிறப்பு விருந்தினர்களை பொது நிகழ்ச்சிகளுக்கும் அழைத்துச் செல்லவும் இது செய்யப்படுகிறது.
# தாலப்பொலி

## சடங்கு

தாலப்பொலி என்பது இந்தியாவின் கேரளாவில் உள்ள இந்து கோவில்களில் ஒரு சபதமாகச் செய்யப்படும் ஒரு சடங்கு ஆகும். குளித்து, அழகான பாரம்பரிய உடைகள் மற்றும் கேரள ஆபரணங்கள் அணிந்து, பெண்கள், முக்கியமாக இளம் பெண்கள், புதிய நெல், பூக்கள், அரிசி, தேங்காய் (பொதுவாக இரண்டு துண்டுகளாக உடைக்கப்படுவது) நிரப்பப்பட்ட *தாலத்தை* (தாம்பாளம்-உலோகத் தகடு) கையில் ஏந்தியபடி வரிசையில் நிற்பார்கள். தீபம் ஏற்றி, குரவத்துடன் (ஒலியின் பாரம்பரிய வடிவம்), முழக்கங்கள் மற்றும் வாத்தியங்களை இசைத்து கோயிலைச் சுற்றி வருவார்கள். இது பகவதி (பத்திரகாளி) கோவில்களில் வழக்கமாக நடைமுறைப்படுத்தப்படுகிறது.  
கேரளா முழுவதும் உள்ள பல இந்து கோவில்களில் தாலப்பொலி விழா கொண்டாடப்படுகிறது. கொடுங்கல்லூர் பகவதி கோயில், பட்டுப்புரக்கல் பகவதி கோயில், செங்கன்னூர் மகாதேவர் கோயில், ஆற்றுக்கால் பகவதி கோயிலில் கன்னிப் பெண்களால் நடத்தப்படும் தாலப்பொலி முக்கியமான விழாவாகும். குருவாயூர் கோயிலில் குழந்தைகளால் *பில்லேரு* தாலப்பொலி நடத்தப்படுகிறது. சவறை கொட்டாங்குளங்கரா தேவி கோயிலில் ஆண்கள் பெண் வேடமணிந்து தாலப்பொலி செய்யும் சிறப்பு வழிபாடும் நடைபெறுகிறது.
# தாலப்பொலி

## தோற்றம்

கேரள இந்து கலாச்சாரத்தில், *அஷ்ட மாங்கல்யங்கள்* (எட்டு ஆசீர்வதிக்கப்பட்ட கூறுகள்) - ஒரு கண்ணாடி, ஒரு விளக்கு, தண்ணீர் நிரப்பப்பட்ட பாத்திரம், ஒரு புதிய ஆடை, அக்சதம் (அரிசி மற்றும் நெல் கலவை), தங்கம், ஒரு பெண் பார்ப்பது மங்களகரமானதாகக் கருதப்படுகிறது. இதனுடன் குலவை ஒலியிடலும் மகிழ்ச்சியைக் குறிக்கின்றது.  
'தாலப்பொலி' கேரளாவில் பௌத்தம் மற்றும் சமணத்துடன் தொடர்புடையது என்று மற்றொரு வாதமும் உள்ளது.
# தாலப்பொலி

## சடங்கு அல்லாதது

இப்போது மணமக்களைத் திருமண மண்டபத்திற்கும், சிறப்பு விருந்தினர்களை பொது நிகழ்ச்சிகளுக்கும் அழைத்துச் செல்ல தாலப்போலியும் நடத்தப்படுகிறது. இதேபோல், 2022-இல், பள்ளிகளில் நடக்கும் பல்வேறு நிகழ்ச்சிகளில் விருந்தினர்களை வரவேற்க, மாணவர்களை தாலப்பொலியாக வரிசையாக நிறுத்தும் நடைமுறைக்கு முற்றுப்புள்ளி வைக்க வேண்டும் என, கேரள கல்வி அமைச்சர் வா. சிவன்குட்டி அழைப்பு விடுத்துள்ளார்.  
-
# பிரான்சிசு மேரி தெரசா பால்

**பிரான்சிசு மேரி தெரேசா பால்** (*Frances Mary Teresa Ball*, 9 சனவரி 1794 - 19 மே 1861) ஒரு ஐரிய கத்தோலிக்க மத சகோதரி ஆவார். இவர் லோரெட்டோ சகோதரிகள் என்று அழைக்கப்படும் ஆசீர்வதிக்கப்பட்ட கன்னி மேரி நிறுவனத்தின் ஐரியக் கிளையை நிறுவினார்.
# பிரான்சிசு மேரி தெரசா பால்

## ஆரம்ப கால வாழ்க்கை

பிரான்சிசு பால் சனவரி 9, 1794 அன்று அயர்லாந்தின் டப்லினில் சான் மற்றும் மேபிள் கிளேர் பென்னட் பால் ஆகியோரின் ஆறு குழந்தைகளில் இளையவராகப் பிறந்தார். செல்வந்தரான இவருடைய தந்தை பட்டு நெசவாளராக இருந்தார். அந்த நேரத்தில் அயர்லாந்தில் கத்தோலிக்க திருச்சபை மட்டுப்படுத்தப்பட்டிருந்தது. இருப்பினும் இவரது சகோதரர் நிக்கோலசு பின்னர் முதல் கத்தோலிக்க ஐரிய நீதிபதிகளில் ஒருவரானார். ஆசீர்வதிக்கப்பட்ட கன்னி மேரி நிறுவனத்திற்குச் சொந்தமான பள்ளியில் படிக்க பிரான்சிசு தனது ஒன்பதாவது வயதில் இங்கிலாந்துக்கு அனுப்பப்பட்டார். இருப்பினும் நிறுவனத்தின் சகோதரி மேரி வார்ட் இவரை அங்கீகரிக்கவில்லை. இந்த நிறுவனம் நீண்ட காலமாக சகோதரத்துவம், இளம் பெண்களுக்கு ஒரு நல்ல மத மற்றும் மதச்சார்பற்ற கல்விக்கான வழிமுறைகளை வழங்குவதற்காக பதினேழாம் நூற்றாண்டில் மேரி வார்ட் என்பவரால் முதலில் நிறுவப்பட்டது. அந்தக் காலங்களில் மாணவர்கள் உயிர்ப்பு ஞாயிறு, நத்தார் அல்லது கோடை விடுமுறைக்கு வீடு திரும்புவதில்லை. அவர்கள் பள்ளியை விட்டு வெளியேறும் வரை, பொதுவாக தங்கள் பதின்ம வயதின் பிற்பகுதியில்.பள்ளியிலேயே தங்கி, மதவாதிகளைப் போல வாழ்ந்தனர்.  
1807 ஆம் ஆண்டில், இவரது மூத்த சகோதரி, சிசிலியா கார்க்கில் உள்ள உர்சுலின் பள்ளியில் பணிபுரிந்து வந்தார். பிரான்சிசு டப்லினில் இருந்து கார்க் வரை ஒவ்வொறு விழாவிற்கும் சென்று வந்தார். அங்கு இவர் மேரி ஐகென்ஹெட்டைச் சந்தித்தார். 1808 இல் தனது தந்தை இறந்த பிறகு, பிரான்சிசு டப்லினுக்குத் திரும்பினார்.  
சூன் 1814 இல், டப்ளின் பேராயர் டாக்டர். டேனியல் முர்ரேவின் வழிகாட்டுதலின் கீழ், பிரான்சிசு யார்க் திரும்பினார். பின்னர், ஆசீர்வதிக்கப்பட்ட கன்னி மேரியின் கல்வி நிறுவனத்தில் சேர்ந்தார். அங்கு இவர் தனது மதப் பயிற்சியைப் பெற்றார். மேலும் செப்டம்பர் 1816 இல் தனது தொழிலை மேற்கொண்டார். மதத்தில், மேரி தெரசா என்ற பெயரைப் பெற்றார்.
# பிரான்சிசு மேரி தெரசா பால்

## லொரேட்டோ சகோதரிகள்

அன்னை பிரான்சிசு மிகுந்த பக்தியும் நிர்வாகத் திறனும் கொண்ட பெண்ணாக இருந்தார். இவர் பள்ளிகளை நிறுவுவவும், இப்போது பல நாடுகளில் உறுப்பினர்களைக் கொண்ட சகோதரத்துவத்தை வளர்ப்பதற்கும் தன்னை அர்ப்பணித்துக் கொண்டார். லொரேட்டோ சகோதரிகள் இல்லத்தின் முதல் கிளை 1833 ஆம் ஆண்டில் கவுண்டி மீத், நவன் என்ற இடத்தில் ஆரம்பிக்கப்பட்டது. 1840 ஆம் ஆண்டு அயர்லாந்தில் ராத்ஃபர்ன்ஹாமில் உள்ள லோரெட்டோ அபேயில் முதல் தேவாலயம் கட்டப்பட்டது. உண்டு உறைவிட பள்ளிகளுக்கு கூடுதலாக, சகோதரிகள் அனாதை இல்லங்களை நடத்துகின்றனர். இவரது சகோதரி அன்னா மரியா, இவரது பள்ளிகளின் வளர்ச்சிக்கு உதவினார். செயின்ட் ஸ்டீபன்ஸ் கிரீனில் உள்ள லொரேட்டோ பள்ளியை வாங்குவதற்கான நிதியையையும் திரட்டித் தந்தார்.
# பாலினேசிய மக்கள்

இவர்களின் குடியேற்றங்களின் முக்கோணம்]]
**பாலினேசியன்கள்** (*Polynesians*) என்பவர் ஓசியானியா முதல் பொலினீசியா வரை பிறப்பிடமாகக் கொண்ட ஆதிக்குடி இனக் குழுவினர் ஆவர். இவர்கள் அமைதிப் பெருங்கடலில் உள்ள ஓசியானியாவின் நீட்சிப் பகுதியனர் என்பர். இவர்கள் வரலாற்று காலத்திற்கு முன்பு முதலே கடல்சார் தென்கிழக்காசியாவிலும், ஆசுத்திரோனீசிய மக்கள் இடங்களிலும், தைவான் ஆதிக்குடிகளிடத்தும் (Taiwanese aborigines) தொடர்பு கொண்டு வாழ்ந்திருந்தனர். ஆதிகுடிகளான மாவோரி மக்களே, பெரும்பான்மையான பாலினேசியன்களாக உள்ளனர்.
# நிஷா பகுஜா

**நிஷா பகுஜா** (*Nisha Pahuja*, பிறப்பு 1967) என்பவர் ஒன்டாரியோவின் டொராண்டோவில் உள்ள ஒரு இந்திய வம்சாவளி கனடிய திரைப்படப் படைப்பாளி ஆவார்.  
இவரது படைப்புகளில் அகாதமி விருதுகளுக்கு பரிந்துரைக்கப்பட்ட ஆவணப்படமான *டு கில் எ டைகர்* படமானது டிஐஎஃப்எஃப், பாம் ஸ்பிரிங்ஸ் சர்வதேச திரைப்பட விழா, டாக் அவிவ் மற்றும் கனடியன் ஸ்கிரீன் விருதுகள் ஆகிய விழாக்களில் இருந்து 19 விருதுகளைப் பெற்றது. இப்படம் 2023 இலையுதிர்காலத்தில் அமெரிக்கத் திரையரங்குகளில் வெளியிடப்படும். இண்டி வயரில் ஆன் தாம்சன் 2024 ஆம் ஆண்டிற்கான ஆஸ்கார் போட்டிப் படங்களின் பட்டியலில் இதன் பெயரைக் குறிப்பிட்டார். மிண்டி கலிங் மற்றும் தேவ் படேல் இருவரும் ஆண்டி கோஹன், அனிதா லீ, அதுல் கவாண்டே, ஆண்ட்ரூ டிராகௌமிஸ் மற்றும் பிறருடன் இணைந்து செயல் தயாரிப்பாளர்களாக படத்தில் கையெழுத்திட்டனர்.
# நிஷா பகுஜா

## ஆரம்ப கால வாழ்க்கை

பகுஜா 1970 களின் முற்பகுதியில் தன் குழந்தைப் பருவத்தில் தன் குடும்பத்துடன் இந்தியாவில் இருந்து கனடாவிற்கு சென்றார். வளரும் நிலையில்இருந்த நிஷா கபுஜா, ஒரு புதிய "மேற்கத்திய வாழ்க்கை முறை"யை எதிர்கொண்டதால், துன்பங்களை அடைந்தார். வளரும் பருவத்தில் இவர் பாலிவுட் படங்களால் பெரிதும் தாக்கத்துக்கு உள்ளானார். ஆனால் இவரது படைப்பாற்றல் நாட்டமானது இலக்கியத்தில் மிகுந்த கவனம் செலுத்தியது. உள்ளூர் கனேடிய படத் தயாரிப்பாளரான கீதா சோந்தியை சந்தித்த ஒரு வாய்ப்பில், இவரை சிபிசி ஆவணப்படமான "சம் கிண்ட் ஆஃப் அரேஞ்ச்மெண்ட்" படத்திற்கு ஆய்வாளராக கீதா நியமித்தார். அதன் வழியாக ஆவணப்படம் தயாரிப்பதற்கான பாதையில் இவரை அழைத்துச் சென்றார். விரைவில், பகுஜா தனது சொந்த திரைப்படப் படைப்பு வாழ்க்கையைத் தொடங்கினார். *தி வேர்ல்டு பிஃபோர் ஹெர்*, இது இந்தியாவில் இளம் பெண்களின் சிக்கலான மற்றும் முரண்பட்ட வாழ்கைச் சூழலை ஆராய்ந்தது. இது மிஸ் இந்தியா போட்டியில் கலந்து கொள்ளும் பெண்களும், வி.இ.பரிசத்தின் மகளிர் பிரிவான துர்கா வாகினியில் பயிற்சி பெறும் சிறுமிகள் என அவர்களைப் பின்தொடர்ந்தது. "தி வேர்ல்ட் பிஃபோர் ஹெர்" டிரிபெகா சர்வதேச திரைப்பட விழாவில் திரையிடப்பட்டது, அங்கு சிறந்த ஆவணப்படத்திற்கான விருதைப் பெற்றது. இந்தப் படம் உலகளவில் பல விழாக்களில் திரையிடப்பட்டது, சிறந்த கனடிய ஆவணப்படம் ஹாட் டாக்ஸ் மற்றும் வான்கூவர் திரைப்பட விமர்சகர்களின் சிறந்த கனடிய ஆவணப்பட விருது உட்பட பல விருதுகளைப் பெற்றது.  
2012 தில்லி கும்பல்-வல்லுறவு வழக்கு நடந்த பிறகு, மகளிர் உரிமைகள், பெண் சிசுக்கொலை மற்றும் சிசுக்கொலை ஆகியவற்றில் தாக்கத்தை ஏற்படுத்தும் வகையில், இந்தியா முழுவதும் இவரது *தி வேர்ல்டு பிஃபோர் ஹிர்* திரைப்படத்தை திரையிட நிஷா உறுதி கொண்டார். இவரது குழுவுடன் இவர் அறக்கட்டளைகள் மற்றும் கூட்டுசேகரம் மூலம் நிதி திரட்டினார். நிஷா தனது கனவைத் தொடர, $50,000 பணத்தைத் திரட்டும் பளம் இறல்கினார். பரப்புரையால் அதன் அசல் இலக்கை $57,000 ஐ எட்டியது  
பின்னர் பகுஜாவும் அவரது குழுவினரும், இந்தியாவின் நான்கு மாநிலங்களுக்குச் சென்று, தன்னார்வ தொண்டு நிறுவனங்கள் மற்றும் மகளிர் உரிமை அமைப்புகளுடன் இணைந்து, பின்தங்கிய சமூகங்களில் படத்தை திரையிட்டு பல்வேறு பார்வையாளர்களுடன் ஆழமான உரையாடல்களை நிகழ்த்தினர். தாக்க பரப்புரையின் வெற்றி, பல்வேறு நிலைகளில் சமூக மாற்றத்தை உருவாக்குவதில் ஆவணப்படங்களின் முக்கியத்துவத்தை பகுஜாவுக்கு உணர்த்தியது.
# நிஷா பகுஜா

## திரைப்படவியல்

- *பாலிவுட் பவுண்ட்* (2003)
- *டயமண்ட் ரோடு* (2007)
- *தி வேல்ட் பிபோர் ஹெர்* (2012)
- *டு கில் எ டைகர்* (2022)
# வனசிறீ

**வனசிறீ** (*Vanastree)* என்பது இந்திய நாட்டின் கருநாடக மாநிலத்தில் உள்ள வட கன்னடாவில் 2008 ஆம் ஆண்டு பதிவு செய்யப்பட்ட விவசாயம் மற்றும் பாதுகாப்புத் திட்டமாகும். கன்னட மொழியில் வனசிறீ என்றால் "வனப் பெண்கள்" என்று பொருள்படும். 2013 ஆம் ஆண்டு நிலவரப்படி, வனசிறீ திட்டம் 150 பெண்களை நிலையான முறையில் விவசாயம் செய்து, விதை பரிமாற்றத்தை செய்ய ஊக்குவிக்கிறது. 2017 ஆம் ஆண்டு காலகட்டத்தில், கருநாடகாவின் தலைநகரான பெங்களூருவில் வனசிறீ தயாரிப்புகள் விற்பனைக்குக் கிடைத்தன.  
சிர்சியில் உள்ள வனசிறீ தோட்டம் 100 க்கும் மேற்பட்ட காய்கறிகளில் இருந்து விதைகளை சேமிக்கிறது. சகோதரிகள் மாலா மற்றும் சோனியா தவான் வனசிறீயுடன் இணைந்து பணியாற்றினர். பின்னர் "*ஒரு நூறு கைகள்*" என்ற கைவினைப் பொருட்கள் அமைப்பை நிறுவினர்.
# வனசிறீ

## விளக்கம்

வனசிறீ முறையானது பிற்காலத்தில் சமூகமாக உருவானது.சுமார் 10 ஆண்டுகளுக்கு முன்பு, பெங்களூருவைச் சேர்ந்த அறங்காவலர் மாலா தவானால், வனசிறீயைச் சேர்ந்த ஐந்து பெண்கள், ஒரு வார இறுதியில் தங்கள் விதைகள், மசாலாப் பொருட்கள் மற்றும் காய்கறிகளை விற்பதற்காக 550 கிமீ தூரம் கடந்து பெங்களூருக்குச் சென்றனர். வருடங்கள் கழித்து இது வருடாந்தரமாக மாறிய போதுதான் இதை *மல்நாடு மேளா* என்று அழைக்க ஆரம்பித்தார்கள்.  
வார இறுதியில், பெங்களூரு அதன் கடைசி மல்நாடு மேளாவைக் கொண்டாடுகிறது. ஏனெனில் இக்குழு உள்ளூர் நடவடிக்கைகளில் கவனம் செலுத்துகிறது. மேலும் நகரத்தை கர்நாடகாவின் மிக முக்கியமான பிராந்தியங்களில் ஒன்றாக இணைக்கும் ஒரு முக்கியமான இணைப்பைக் கலைக்கிறது. சிவமோகா பகுதியின் சில பகுதிகளை உள்ளடக்கிய சுற்றுச்சூழல் நிறைந்த மேற்குத் தொடர்ச்சி மலைகளில் மலைநாடு பரவியுள்ளது. சிர்சி, சிக்மகளூர், உத்தர கன்னடா, குடகு மற்றும் காசன் மாவட்டங்கள் மசாலாப் பொருட்கள், கொட்டைகள் மற்றும் பிற வனப் பொருட்களுக்கு பெயர் பெற்ற பகுதிகள் ஆகும்.  
பல ஆண்டுகளாக, மல்நாடு மேளா ஒரு கண்காட்சியாக வளர்ந்தது. இக்கண்காட்சி பெண் விவசாயிகள் தங்களைப் பற்றியும், தங்கள் நிலம் மற்றும் பிரச்சனைகளைப் பற்றியும் பேசுவதற்கும், அவர்கள் அறிந்ததை மற்றவர்களுக்கு கற்பிக்கும் ஒரு தளமாகவும் இருந்தது. தேன், சிப்சு, தலைமுடி கலர் உள்ளிட்ட பல்வேறு பொருட்களை மக்கள் வாங்கலாம். அவர்கள் சாப்பிடலாம், கதைகளைக் கேட்கலாம், விவசாயத்தைப் பற்றி ஒன்று அல்லது இரண்டு விசயங்களைக் கற்றுக் கொள்ளலாம். நிகழ்ச்சிகளை ரசிக்க அல்லது நடவடிக்கைகளில் பங்கேற்கலாம்.  
வனசிறீ நிறுவனர் சுனிதா ராவ் கருத்துப்படி, "பெண்களின் பங்கை அங்கீகரிப்பதும், சிறிய அளவிலான உணவு உற்பத்தியின் மதிப்பை வெளிப்படுத்துவதும், இப்பகுதியின் பல்லுயிர் மற்றும் இன சமையல் உணவு வகைகளை முன்னிலைப்படுத்துவதும்" இதன் நோக்கமாகும். கடந்த தசாப்தத்தில், ஒரு வகையான விழிப்புணர்வு ஏற்பட்டுள்ளது. மேலும் இந்த வழிகளில் புதிய முயற்சிகள் வந்துள்ளன.  
வனசிறீ தயாரிப்புகள் பெங்களூரு கடைகளில் வான்யா என்ற புதிய பெயரில் தொடர்ந்து கிடைக்கும். மல்நாடு மேளாவின் இறுதியாண்டில், வறட்சியால் பாதிக்கப்பட்ட சாமராச நகரைச் சேர்ந்த கிராமப்புற இளைஞர்கள், தாங்கள் சம்பாதித்த சொற்ப விளைபொருட்களுடன், தங்களின் சிரமங்களைப் பற்றிய கதைகளுடன் வருவார்கள்.  
பாதுகாப்பான உணவு பற்றிய திரைப்படத் திரையிடல் உள்ளது. பார்வையாளர்கள் விதைகள் மற்றும் மட்பாண்டங்கள் மற்றும் மண் புரிந்துகொள்ளும் பட்டறைகள் ஆகியவற்றைக் கொண்டு கலையை உருவாக்குவதற்கான ஒரு ஊடாடும் இடம் உருவாக்கப்பட்டுள்ளது.  
பெங்களூருவாசிகளுக்கான மேளாவின் கடைசி செய்தி *தோட்டத்தை வளர்த்து, எதிர்காலத்தை வளர்த்துக்கொள்* என்பது ஆகும்.
# லி மக்கள்

**லி** **மக்கள்** அல்லது **ஹ்லாய்** **மக்கள்** (Li people or Hlai people) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர் இனக்குழுவினர் ஆவர். லி மக்கள் பெரும்பாலும் கிரா-டாய் மொழி பேசுகின்றனர். இவர்களில் பெரும்பான்மையானவர்கள் சீனாவின் தெற்கு பகுதியில் ஆய்னான் தீவில் வாழ்கின்றனர். இந்த இனக்குழுவினர் ஐந்து துணைக்குழுக்களாக பிரிக்கப்படுகின்றனர். ஒவ்வொரு துணைக்குழுவும் தமக்கென தனித்துவமான கலாச்சாரம் மற்றும் பழக்கவழக்கங்களை கொண்டுள்ளது.
# லி மக்கள்

## பெயர்கள்

லி மக்கள் சில நேரங்களில் "சாய்" அல்லது "சே" மக்கள் என்றும் அழைக்கப்படுகிறார்கள். சீனாவின் சூய் வம்சத்தின் போது, அவர்களின் மூதாதையர்கள் இலியாவோ மக்கள் என்ற பெயரால் அறியப்பட்டனர். லி என்ற பெயர் முதன்முதலில் பிற்கால டாங் காலத்தில் (கி.பி 923–937) உபயோகப்படுத்தப்பட்டது.
# லி மக்கள்

## வரலாறு

சுமார் 4,000 ஆண்டுகளுக்கு முன்பு, லி மக்கள் லீசோ தீபகற்பத்தில் இருந்து ஆயினன் சலசந்தியைக் கடந்து ஆயினன் தீவுக்கு குடிபெயர்ந்ததாக கூறப்படுகிறது. மேலும் லி மக்கள் வடக்கு வியட்நாம் மற்றும் ஆயினன் உட்பட குவாங்சோவின் மேற்கே உள்ள பகுதிகளை உள்ளடக்கிய கடற்கரை முழுவதும் பரவினர். லி என்ற வார்த்தையின் ஆரம்பகால குறிப்பு ஹான் வம்ச ஆட்சிக்காலத்தில் இருந்து வருகிறது. இது மத்திய வியட்நாமின் மலைப்பகுதிகளில் உள்ள சியுசேன் மக்களைக் குறிக்கிறது. ஹான் வம்சத்திற்குப் பிறகு, இந்த மக்கள் பெரும்பாலும் குவாங்சி மற்றும் மேற்கு குவாங்டாங்கில் குடியிருந்தனர்.  
மூன்றாம் நூற்றாண்டில், குவாங்சோவுக்கு தெற்கே வாழ்ந்த கொள்ளைக்காரர்களை லி என்று குறிப்பிடுகின்றனர். இவர்கள் மலைகளிலும் குறுகிய கணவாய்களிலும் சுவர்கள் இல்லாத கிராமங்களில் வசித்தனர். ஆறாம் நூற்றாண்டின் முற்பகுதியில், லியாங் வம்சம் லி மக்களின் மீது போர் தொடுத்தது. டாங் வம்ச ஆட்சியில், வடக்கு வியட்நாமின் லி மக்களுக்கு தனி நிர்வாக அந்தஸ்து வழங்கப்பட்டது. பதினொன்றாம் நூற்றாண்டில், சீனாவின் முக்கிய நிலப்பரப்பில் லி மக்களை பற்றிய எந்த பதிவுகளும் குறிப்பிடப்படவில்லை. 17 ஆம் நூற்றாண்டின் நடுப்பகுதியில் மிங் வம்சத்தின் முடிவில், கிட்டத்தட்ட ஹைனானின் அனைத்து பகுதிகளும் ஹான் சீனர்களால் குடியேறப்பட்டன. அதே நேரத்தில் லி மக்கள் மலைப் பிரதேசங்களை ஆக்கிரமித்தனர்.  
ஆயினானின் சப்பானிய ஆக்கிரமிப்பின் போது (1939-45), குறிப்பாக மேற்கு ஆயினானானில், பொதுவுடைமை எதிர்ப்பு நடவடிக்கைகளால் லி மக்கள் மிகவும் கடுமையாக பாதிக்கபட்டனர். கோமின்டாங் மற்றும் சப்பானிய வீரர்களால் லி மக்களின் கிராமங்கள் அடிக்கடி அழிக்கப்பட்டன. சப்பானியர்கள் பல்லாயிரக்கணக்கான லி மக்களைக் படுகொலை செய்தனர். பிறகு சீன பொதுவுடைமை கட்சியின் ஆதரவின் காரணமாக லி மக்கள் தேசியவாதிகளால் துன்புறுத்தப்பட்டார்கள்.  
தேசியவாதிகளுக்கு எதிரான சீன உள்நாட்டுப் போரின் போது லி மக்கள் பொதுவுடைமை கட்சிக்கு பக்கபலமாக இருந்ததால், மக்கள் சீனக் குடியரசின் அரசாங்கத்தால் தற்போது லி மக்கள் சாதகமாக பார்க்கப்படுகின்றனர்.
# சபியா அப்பாட்டு

**சபியா அப்பாட்டு** (*Sabia Abbat*) பாக்கித்தான் நாட்டைச் சேர்ந்த ஒரு தொழில்முறை மிதிவண்டி ஓட்டுனராவார்.'''
# சபியா அப்பாட்டு

## பின்னணி

சபியா அப்பாட்டு, பாக்கித்தான் நாட்டின் கைபர் பக்துன்க்வா மாகாணத்திலுள்ள அரிப்பூரில் பிறந்தார் உடற்கல்வியியல் பாடத்தில் இளங்கலைப் பட்டம் பெற்றிருந்தார்.
# சபியா அப்பாட்டு

## தொழில்

சபியா சொந்த ஊரில் விளையாட்டுகளில் பங்கேற்பது அவ்வூரின் வழக்கத்திற்கு மாறான ஒரு செயலாகும். இருப்பினும், சபியா சிறுவயதிலிருந்தே விளையாட்டில் ஆர்வம் கொண்டிருந்தார். 2011 ஆம் ஆண்டு, பனியாவில் நடந்த பெண்களுக்கான மிதிவண்டி ஓட்டுதல் போட்டியை சபியா கண்டார். அங்கு பெண்கள் சரியாக மிதிவண்டி ஓட்டமுடியாமல் தவிப்பதை இவர் கண்டார். இந்நிகழ்ச்சி சபியாவை மிதிவண்டி ஓட்ட கற்றுக்கொள்ள தூண்டியது. சபியா தனது மாமாவின் மிதிவண்டியை பயிற்சிக்காக எடுத்துச் சென்றார். தொடக்கத்தில் அதை சவாரி செய்ய முடியவில்லை. இறுதியாக மிதிவண்டியை சரியாக சவாரி செய்வதற்குள் பலமுறை கீழே விழுந்தார். போதிய வசதிகள் இல்லாததால் சபியா பயிற்சிக்காக இலாகூர் சென்றார். 2013 ஆம் ஆண்டில் தேசிய மிதிவண்டி ஓட்டுதல் வெற்றியாளர் கோப்பையை வென்ற அசாரா பிரிவின் முதல் பெண்மணி ஆனார். ஆசிய விளையாட்டுப் போட்டிகளிலும் இவர் பாக்கித்தானை பிரதிநிதித்துவப்படுத்தியுள்ளார்.
# தகுதிகாண் பருவம்

ஒரு பணியிட அமைப்பில், **தகுதிகாண்** **பருவம்** (அல்லது **தகுதிகாண் காலம்** ) என்பது ஒரு நிறுவனம், வணிகம் அல்லது அமைப்பின் புதிய பணியாளர்கள் மற்றும் பயிற்சியாளர்களுக்கு வழங்கப்படும் நிலை ஆகும். இந்த நிலை ஒரு மேற்பார்வையாளர், பயிற்சி அதிகாரி அல்லது மேலாளருக்கு புதிதாக பணியமர்த்தப்பட்ட பணியாளரின் முன்னேற்றம் மற்றும் திறன்களை மதிப்பிடவும், பொருத்தமான பணிகளைத் தீர்மானிக்கவும், பணியாளரின் நேர்மை, நம்பகத்தன்மை மற்றும் சக பணியாளர்கள், மேற்பார்வையாளர்களுடனான தொடர்புகள் போன்ற பிற அம்சங்களைக் கண்காணிக்கவும் அனுமதிக்கிறது.  
நிறுவனங்கள் மற்றும் வணிகங்களில் தகுதிகாண் பருவம் என்பது பெரும்பான்மையாக பயன்பாட்டில் உள்ளது, ஆனால் இதே போன்ற திட்டங்கள் தேவாலயங்கள் அல்லது சங்கங்கள் போன்ற பிற நிறுவனங்களிலும் புதியதாக நியமனம் ஆகும் ஒருவர் முழு அளவிலான உறுப்பினர்களாக மாறுவதற்கு முன்பு அனுபவத்தைப் பெற கடைபிடிக்கப்படுகிறது. இதேபோன்ற நடைமுறைகளை அவசரகால சேவைகளில் காணலாம், இது களப் பயிற்சித் திட்டம் (நடப்புக்காலம் என்றும் அழைக்கப்படுகிறது).
# தகுதிகாண் பருவம்

## தமிழ்நாடு அரசு

தமிழ்நாடு அரசுப் பணியில் நேரடி நியமனம் பெறும் ஒருவர் இரண்டு ஆண்டுகளுக்குள் தகுதிகாண் பருவம் நிறைவு செய்ய வேண்டும். இத்தகைய காலத்தில் பயிற்சிகளில் கலந்துகொண்டால் அவையும் தகுதிகாண் பருவ காலத்திற்குள் அடங்கும்.
# சபானா அக்தர்

**சபானா அக்தர்** (*Shabana Akhtar*) பாக்கித்தான் நாட்டைச் சேர்ந்த ஒலிம்பிக் விளையாட்டு வீராங்கனையாவார். 1972 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1996 ஆம் ஆண்டில் நடைபெற்ற ஒலிம்பிக் விளையாட்டுப் போட்டியில் பெண்களுக்கான நீளம் தாண்டுதல் போட்டியில் பங்கேற்றபோது, ஒலிம்பிக்கில் பங்கேற்ற பாக்கித்தானின் முதல் பெண்மணி என்ற சிறப்பைப் பெற்றார்.  
1989 ஆம் ஆண்டு முதல் 1998 ஆம் ஆண்டு வரை சபானா அக்தர் 100 மீ மற்றும் 200 மீ ஓட்டங்களில் 42 முறை பாக்கித்தான் நாட்டின் தேசிய வெற்றியாளர் ஆனார். மேலும் 1992 ஆம் ஆண்டு முதல் 1998 ஆம் ஆண்டு வரை 400 மீட்டர், நீளம் தாண்டுதல், உயரம் தாண்டுதல், 4 × 100 தொடரோட்டம் ஆகிய போட்டிகளிலும் இவர் வென்றுள்ளார்.  
பாக்கித்தான் நாட்டிற்காக இவர் பிரதிநிதித்துவப்படுத்திய போட்டிகள் விவரம்:  
- உலக வெற்றியாளர்: 1993 (100 மீட்டர் மற்றும் 200 மீட்டர்) மற்றும் 1995 (100 மீட்டர்)
- தெற்காசிய விளையாட்டு: 1989, 1991, 1993, 1995
- பெண்கள் இசுலாமிய விளையாட்டுகள்: 1993, 1997
- பெண்கள் பன்னாட்டு விளையாட்டுகள்: 1998, 2001
# அட பெத்தனம்

**அட பெத்தனம்** ( தெலுங்கு : ஆடபெத்தனம்; transl.மகளிர் ஆணையம் ) என்பது 1958 ஆம் ஆண்டு வெளிவந்த இந்திய தெலுங்கு மொழி நாடகத் திரைப்படமாகும், இது எம். நாராயண சுவாமி மற்றும் எம். வெங்கட ராமதாசு ஆகியோரால் தயாரிக்கப்பட்டது. இத்திரைப்படத்தை மற்றும் அதுர்த்தி சுப்பா ராவ் இயக்கியுள்ளார். இதில் அக்கினேனி நாகேஸ்வர ராவ், அஞ்சலி தேவி நடித்துள்ளனர். எஸ். ராஜேஸ்வர ராவ் மற்றும் மாஸ்டர் வேணு ஆகியோர் இணைந்து இசையமைத்துள்ளனர். முதலில் *அனிசெட்டி* இயக்குநராக அறிவிக்கப்பட்டார், ஆனால் அதுர்த்தி சுப்பா ராவ் பின்னர் பொறுப்பேற்றார்.
# அட பெத்தனம்

## கதைக்களம்

படம் ஒரு கிராமத்தில் தொடங்குகிறது, அங்கு பணக்கார தம்பதிகளான கணபதி மற்றும் ரங்கம்மா ஒரு மகன் கிருஷ்ணா மற்றும் ஒரு மகள் சுயராஜ்யம் ஆகியோர் உள்ளனர். கிருஷ்ணன் முதல் வைராசியின் சந்ததி என்பதால் ரங்கம்மா அவனை இகழ்ந்து குடும்பப் பணிகளைப் பராமரிக்கிறாள். கிருஷ்ணா தனது பால்ய தோழியான பள்ளி ஆசிரியர் ராமையாவின் மகள் ராதாவிடம் காதலில் விழுந்து விடுகிறார். அதைத் தெரிந்து கொண்ட ராமையா, ரங்கம்மாவிடம் மாப்பிள்ளை கேட்கும் போது ரங்கம்மா வரதட்சணையாக ரூ.10,000 கேட்கிறார். இதனால் ராமையா யோசனையுடன் நகர்ந்தார். எனவே, ராமையா கிராம மக்களை கடன்களால் மிதிக்கின்ற, வெறுக்கத்தக்க கிராம ஊராட்சித் தலைவர் கொண்டையாவை அணுகுகிறார். ராமையா தனது சொத்தை அடமானம் வைத்து பணத்தை வாங்குகிறார். இருப்பினும், கொண்டையா ராதாவை விரும்புகிறார். அதனால், அவர் பணத்தை திருடி விடுகிறார். இதன் காரணமாக திருமணம் நிறுத்தப்படுகிறது. இந்த அவலநிலையில், ராதா தற்கொலைக்கு முயன்றபோது கொண்டையாவிற்கு ராதாவை மணம் முடிக்க ராமையா ஒப்புக்கொள்கிறார். கிருஷ்ணா அவளைக் காப்பாற்றி அவளுக்கு துணையாக இருந்தான். அதன் விளைவாக அவன் வீட்டை விட்டு வெளியேறுகிறான். இணையாக, லோகநாதம் ஒரு மேடைக் கலைஞர் ரங்கம்மாவின் வீட்டிற்குள் ஊடுருவி, சுயராஜ்யத்தை மணக்கிறார். ராமையா இறந்துவிட, கொண்டையா அவரது சொத்தை கைப்பற்றுகிறார். கிருஷ்ணா கிராமத்தில் ஒரு பள்ளி மற்றும் கூட்டுறவு வங்கியை நிறுவி ஆதரவற்றவர்களின் வாழ்க்கை முறையை மேம்படுத்துகிறார், இது கொண்டையாவை எரிச்சலூட்டுகிறது. இறுதியில், லோகநாதத்தின் சூழ்ச்சியால் ரங்கம்மா வஞ்சகமாக மொத்தத்தையும் தன் சார்பாகப் பறிக்கும்போது கணபதிக்கு உடல்நிலை சரியில்லாமல் போகிறது. கணபதியின் மரணத்திற்குப் பிறகு, லோகநாதம் மோசடி செய்து கொண்டையாவிடம் சொத்தை அடகு வைக்கிறார். இந்த சூழ்நிலையில் ரங்கம்மா கிருஷ்ணனை வெளியேற்றுகிறார். உடனே, ரங்கம்மா அவனைத் தடுக்கும் போது கொண்டையா அதை ஆக்கிரமித்துக் கொள்கிறார். இதன் காரணமாக ரங்கம்மாள் கைவிடப்படுகிறார். அந்த நேரத்தில், கிருஷ்ணா மற்றும் ராதா அவளுக்கு உதவுகிறார்கள், கருப்பு காவலர்களை விரட்டுகிறார்கள், லோகநாதத்தை சீர்திருத்துகிறார்கள். கடைசியில், ரங்கம்மா இருவரின் குணத்தையும் உணர்ந்து விடுகிறாள். இறுதியாக, முழுக் குடும்பமும் மீண்டும் இணைவதன் மூலம் திரைப்படம் ஒரு மகிழ்ச்சியான குறிப்பில் முடிகிறது.
# அட பெத்தனம்

## நடிகர்கள்

- கிருஷ்ணராக அக்கினேனி நாகேஸ்வரராவ்
- ராதாவாக அஞ்சலி தேவி
- லோகநாதமாக ரேலங்கி
- தலைவர் கொண்டையாவாக கும்மாடி
- கணபதியாக சடலவாடா
- பேரையாவாக அல்லு ராமலிங்கையா
- ராமையாவாக பெருமாளு
- ஸ்ருங்காரமாக பாலகிருஷ்ணர்
- ரங்கம்மாவாக கண்ணாம்பா
- கலாவதியாக ராஜா சுலோச்சனா
- மச்சம்மாவாக சாயாதேவி
- சுயராஜ்யமாக சூர்யகலா
# பூசை தட்டு

, மலர்கள், சங்கு, மணி போன்ற பூசை பொருட்களுடன்]]  
**பூசை தட்டு** (ஆங்கிலம்: *Puja thali*; ) பூஜை பொருட்கள் வைக்கப்பட்ட அலங்கரிக்கப்பட்ட ஒரு தட்டு அல்லது பெரிய தாம்பாளம் ஆகும். இந்து சமய நிகழ்வுகள், பண்டிகைகள், மரபுகள் மற்றும் சடங்குகளில், பூசைத் தட்டு ஒரு முக்கிய பாத்திரமாக உள்ளது. ஒரு பூசை தாலி எஃகு, தங்கம், வெள்ளி, பித்தளை, அல்லது வேறு ஏதேனும் ஓர் உலோகத்தால் செய்யப்படலாம். இது வட்டமான, முட்டைவடிவ அல்லது வேறு எந்த வடிவத்திலும் சிறு வேலைப்பாடுகள் மற்றும் பிற அலங்காரங்களுடன் இருக்கலாம்.
# பூசை தட்டு

## பொருட்கள்

பின்வரும் பொருட்கள் பூசை தட்டில் இருக்க வேண்டும்:  
- 'ஓம்', 'சுவசுத்திக்கா' போன்ற புனித சின்னங்களுக்கான மஞ்சள் பொடி/ குங்குமம் (*வெர்மிலியன்*)
- அட்சதை (உடைக்கப்படாத அரிசி தானியங்கள்)
- அகல் விளக்கு மற்றும் தூபக் குச்சிகள் (பத்தி).
- தேங்காய்
- மலர்கள்
- பிரசாதம்
- புனித நீர்  
இவற்றுடன், மணி, சங்கு, கலசம் (புனித குடம்) புனித நீர், நெய், கற்பூரம், வெற்றிலை, துளசி, பால், பழங்கள், சந்தனம், குங்குமம், மூர்த்தி (மண்) தெய்வங்களின் படங்கள் மற்றும் தங்கம் அல்லது வெள்ளி நாணயங்கள் தேவைக்கேற்ப சேர்க்கப்படலாம்.
# மலேசிய இருதய மையம்

**மலேசிய இருதய மையம்** (மலாய்:*Institut Jantung Negara*; ஆங்கிலம்:*National Heart Institute*) (*'IJN*) என்பது மலேசியா, கோலாலம்பூர், துன் ரசாக் சாலையில் உள்ள இதய அறுவைச் சிகிச்சை மையமாகும். இது கோலாலம்பூர் மருத்துவமனையை ஒட்டி அமைந்துள்ளது. முன்பு இந்த மையம் கோலாலம்பூர் பொது மருத்துவமனையின் ஒரு பகுதியாக இருந்தது.  
இருதயம் தொடர்பான பல்வேறு நோய்களுக்கான தேசியப் பரிந்துரை மையமாக விளங்கும் இந்த நிபுணத்துவ மையம்; உள்நாடு மற்றும் வெளிநாடுகளில் உள்ள மருத்துவமனைகளில் இருந்து வரும் இருதய நோயாளிகளுக்கும்; நாளஞ்சார் அறுவைச் சிகிச்சைகள் செய்யும் நிபுணத்துவப் பணிகளில் ஈடுபட்டு உள்ளது.  
இந்த மையம் நிறுவப்பட்டதில் இருந்து இதுவரையில், ஏறக்குறைய 5 மில்லியனுக்கும் அதிகமான நோயாளிகளுக்கு சிகிச்சை அளித்துள்ளது. அத்துடன் தென்கிழக்காசியப் பகுதியில் முன்னணி இருதய மையங்களில் ஒன்றாக அங்கீகாரம் பெற்றுள்ளது.
# மலேசிய இருதய மையம்

## வரலாறு

மலேசிய இருதய மையம், முதன்முதலில் 1984-ஆம் ஆண்டில் இருதயநோய் நிபுணர்கள்; மற்றும் பொது மருத்துவர்கள் சிலரால் நிறுவப்பட்டது. கோலாலம்பூர் மருத்துவமனையின் பழைய இரத்த வங்கி அலுவலகத்தில் அமைக்கப்பட்டது. மேலும் தற்போதைய மலேசிய இருதய மையத்தின் சின்னம் அதே 1984-ஆம் ஆண்டில் உருவாக்கப்பட்டது.  
பின்னர், மலேசிய இருதய மையம், தற்போதைய இடத்திற்கு 1992-இல் மாற்றப்பட்டது. இந்த மையம், முதியவர்கள் மற்றும் குழந்தைகளுக்கான இதயவியல் மற்றும் இதயக் குழலிய நோய்கள் தொடர்பான இருதய அறுவை சிகிச்சை சேவைகளில் நிபுணத்துவம் பெற்றது.  
2009-ஆம் ஆண்டின் பிற்பகுதியில் இந்த மலேசிய இருதய மையம் விரிவாக்கம் செய்யப்பட்டது. அதைத் தொடர்ந்து, இருதய அறுவை சிகிச்சைக்காக ஒதுக்கப்பட்ட படுக்கைகளின் எண்ணிக்கை 432-ஆகவும் உயர்ந்தது. அந்த வகையில், இந்த வட்டாரத்தின் மிகப்பெரிய இருதய மையங்களில் ஒன்றாக அறியப்படுகிறது.
# வார்ப்புரு:Bollywood Hungama person

} | }}} | }}]  
|பாலிவுட் கங்காமா இணையதளத்தில் }}/filmography/ } | }}} | }}  
}}  
| ]  
| } | }}]  
| <span>&#123;&#123;Bollywood Hungama person&#125;&#125; template missing ID and not present in Wikidata.</span>  
}}
}}
}}
}}<noinclude>  
</noinclude>
# எத்திலீன் பிசு(அயோடோ அசிட்டேட்டு

**எத்திலீன் பிசு(அயோடோ அசிட்டேட்டு** (*Ethylene bis(iodoacetate*)) என்பது C<sub>6</sub>H<sub>8</sub>I<sub>2</sub>O<sub>4</sub> என்ற என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். எசு-10 என்ற பெயராலும் அழைக்கப்படுகிறது. எத்திலீன் கிளைக்காலின் அயோடோயெசுத்தராக வகைப்படுத்தப்படும் இச்சேர்மம் ஓர் ஆல்கைலேற்றும் முகவராகப் பயன்படுகிறது. புற்றுநோய் எதிர்ப்பு மருந்தாகவும் ஆராயப்பட்டு வருகிறது.
# திரிபுரா மாநில மகளிர் ஆணையம்

**திரிபுரா மாநில மகளிர் ஆணையம்** (*Tripura State Commission For Women*) திரிபுரா மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993ஆம் ஆண்டு அமைக்கப்பட்ட ஒரு சட்டப்பூர்வ அமைப்பாகும். மாநிலத்தில் பெண்கள் நல ஆணையம் திரிபுரா அரசால் நிறுவப்பட்ட நீதித்துறை சார்பு அமைப்பு.
# திரிபுரா மாநில மகளிர் ஆணையம்

## வரலாறும் குறிக்கோள்களும்

திரிபுரா மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை விசாரிப்பதற்கும், பெண்கள் தொடர்பான பிரச்சனைகளை ஆய்வு செய்வதற்கும் உருவாக்கப்பட்டது. குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் ஆணையம் அதிகாரங்களைக் கொண்டுள்ளது.  
திரிபுரா மாநில மகளிர் ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.
- சம்பந்தப்பட்ட சட்டங்களை மீறினால் அல்லது வாய்ப்பு மறுக்கப்பட்டால் அல்லது பெண்களுக்கு எந்த உரிமையையும் பறிக்கும் பட்சத்தில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளுதல்.
- பெண்கள் சார்ந்த பிரச்சனைகளில் மாநில அரசுக்குப் பரிந்துரை.
- மாநிலத்தில் பெண்கள் குறித்த சட்டம் குறித்து பொதுமக்களிடம் விழிப்புணர்வை ஏற்படுத்துதல்
# திரிபுரா மாநில மகளிர் ஆணையம்

## அமைப்பு

திரிபுரா மாநில மகளிர் ஆணையம் தலைவர் மற்றும் பிற உறுப்பினர்களுடன் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது. இவர்களின் மதிப்பூதியம் மற்றும் இதர ஊதியங்கள் மாநில அரசால் நிர்ணயிக்கப்பட்டு, அவ்வப்போது திருத்தப்பட்டு வருகின்றன.  
திருமதி பர்னாலி கோசுவாமி திரிபுரா மாநில மகளிர் ஆணையத்தின் தற்போதைய தலைவர் ஆவார். இவர் மற்ற உறுப்பினர்களுடன் சேர்ந்து 3 ஆண்டுகள் பதவியிலிருப்பார்.
# திரிபுரா மாநில மகளிர் ஆணையம்

## செயல்பாடுகள்

திரிபுரா மாநில பெண்களுக்கான ஆணையம் 2006-இல் உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பைக் கடைப்பிடிப்பதை ஆணையம் உறுதி செய்தல்
- மாநிலத்தில் உள்ள எந்தவொரு நிறுவனமும் பெண்களுக்கான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்லுதல்
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்தல்
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் இது தொடர்பான அறிக்கைகளை அவ்வப்போது மாநில அரசுக்குச் செய்தல்.
- பெண் கைதிகள் அடைக்கப்பட்டுள்ள எந்த வளாகம், சிறை அல்லது இதர தங்குமிடங்கள் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும் மற்றும் விசாரிக்கவும்.
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் மகளிரின் உரிமைகளைப் பறிப்பதற்கான காரணங்களைக் கண்டறிதல்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரித்தல்
# திரிபுரா மாநில மகளிர் ஆணையம்

## மேலும் பார்க்கவும்

- தேசிய மகளிர் ஆணையம்
# இமாச்சலப் பிரதேச மாநில மகளிர் ஆணையம்

**இமாச்சலப் பிரதேச மாநில மகளிர் ஆணையம்** (*Himachal Pradesh State Commission for Women*) என்பது இமாச்சலப் பிரதேச மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993ஆம் ஆண்டு உருவாக்கப்பட்ட ஒரு சட்டப்பூர்வ அமைப்பாகும். மாநிலத்தில் பெண்கள் நலனுக்கான ஆணையம் இமாச்சலப் பிரதேச அரசால் நீதித்துறை சார்பு அமைப்பாக அமைக்கப்பட்டது.
# இமாச்சலப் பிரதேச மாநில மகளிர் ஆணையம்

## வரலாறும் நோக்கங்களும்

இமாச்சலப் பிரதேச மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை விசாரிப்பதற்காகவும், மாநிலத்தின் பெண்கள் தொடர்பான பிரச்சனைகளை ஆய்வு செய்வதற்காகவும் உருவாக்கப்பட்டது. குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் ஆணையம் அதிகாரங்களைக் கொண்டுள்ளது.  
இமாச்சலப் பிரதேச மாநில மகளிர் ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.
- சம்பந்தப்பட்ட சட்டங்களை மீறினால் அல்லது வாய்ப்பு மறுக்கப்பட்டால் அல்லது பெண்களுக்கு எந்த உரிமையையும் பறிக்கும் பட்சத்தில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளுதல்.
- பெண்கள் சார்ந்த பிரச்சனைகளில் மாநில அரசுக்குப் பரிந்துரைத்தல்.
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடம் விழிப்புணர்வை ஏற்படுத்த ஆணையம் அவ்வப்போது நடவடிக்கை எடுத்தல்.
# இமாச்சலப் பிரதேச மாநில மகளிர் ஆணையம்

## அமைப்பு

இமாச்சலப் பிரதேச மாநில மகளிர் ஆணையம் தலைவர் மற்றும் 4 உறுப்பினர்களுடன் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது.  
திருமதி டெய்சி தாக்கூர் இமாச்சலப் பிரதேச மாநில மகளிர் ஆணையத்தின் தலைவி ஆவார். இவர் மற்ற உறுப்பினர்களுடன் சேர்ந்து 3 ஆண்டுகள் பதவியிலிருப்பார்.
# இமாச்சலப் பிரதேச மாநில மகளிர் ஆணையம்

## செயல்பாடுகள்

இமாச்சலப் பிரதேச மாநில மகளிர் ஆணையம் கீழ்கண்ட செயல்பாடுகளைச் செய்ய உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பைக் கடைப்பிடிப்பதை ஆணையம் உறுதி செய்தல்
- மாநிலத்தில் உள்ள எந்தவொரு நிறுவனமும் பெண்களுக்கான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்லுதல்
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்தல்
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் இது தொடர்பான அறிக்கைகளை அவ்வப்போது மாநில அரசுக்குச் செய்தல்.
- பெண் கைதிகள் அடைக்கப்பட்டுள்ள எந்த வளாகம், சிறை அல்லது இதர தங்குமிடங்கள் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும் மற்றும் விசாரிக்கவும்.
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் மகளிரின் உரிமைகளைப் பறிப்பதற்கான காரணங்களைக் கண்டறிதல்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரித்தல்
# இமாச்சலப் பிரதேச மாநில மகளிர் ஆணையம்

## மேலும் பார்க்கவும்

- தேசிய மகளிர் ஆணையம்
# சிறந்த நடிகைக்கான சுமிதா பட்டீல் நினைவு விருது

**சிறந்த நடிகைக்கான சுமிதா பட்டீல் நினைவு விருது** (*Smita Patil Memorial Award for Best Actress*) 1986இல் நடிகை சுமிதா பட்டீலின் நினைவாக பிரியதர்சினி அகாதமியால் நிறுவப்பட்ட ஒரு திரைத்துறையினர்க்கான விருது ஆகும். இந்த விருதானது விழாவிற்கு முந்தைய காலகட்டத்தில், இந்தியத் திரைப்படத்துறையில் குறிப்பிடத்தக்கப் பங்களிப்பினை வழங்கிய நடிகைக்கு சுமிதா பட்டீல் நினைவாக வழங்கப்படுகிறது.
# சிறந்த நடிகைக்கான சுமிதா பட்டீல் நினைவு விருது

## விருதாளர்கள்

| 1987 | தன்வி ஆசுமி |  |
| --- | --- | --- |
| 1988 | தீபிகா சிக்லியா |  |
| 1989 | ரூபா கங்குலி |  |
| 1990 | ஸ்ரீதேவி |  |
| 1991 | டிம்பிள் கபாடியா |  |
| 1992 | பூஜா பட் |  |
| 1993 | மீனாக்ஷி சேஷாத்ரி |  |
| 1994 | மனிஷா கொய்ராலா |  |
| 1996 | மாதுரி தீட்சித் |  |
| 1998 | தபூ |  |
| 2000 | ஐஸ்வர்யா ராய் |  |
| 2002 | கரிஷ்மா கபூர் |  |
| 2004 | ஊர்மிளா மடோண்த்கர் |  |
| 2006 | கரீனா கபூர் |  |
| 2008 | பிரீத்தி சிந்தா |  |
| 2010 | வித்யா பாலன் |  |
| 2012 | தீபிகா படுகோண் |  |
| 2014 | பிரியங்கா சோப்ரா |  |
| 2016 | கத்ரீனா கைஃப் |  |
| 2018 | அனுஷ்கா சர்மா |  |
| 2020 | டாப்சி பன்னு | - |
| 2021 | கியாரா அத்வானி |  |
| 2022 | அலீயா பட் | } |
# சிறந்த நடிகைக்கான சுமிதா பட்டீல் நினைவு விருது

## சர்ச்சை

2016ஆம் ஆண்டு விருதுக்காக தனது நடிப்புத் திறனுக்காகப் பிரபலமடையாத கத்ரீனா கைஃப் தேர்வு செய்யப்பட்டமை சமூக வலைதளங்களில் பத்திரிகைகள் மற்றும் பொதுமக்களின் பரந்த விமர்சனத்தை சந்தித்தது. கட்டுரையாளர் சினேகா பெங்கானி தனது தேர்வை "பட்டீலுக்கு ஒரு கடுமையான அவமானம்" என்று விவரித்தார், மேலும் இது "முந்தைய அனைத்து பெறுநர்களையும் கேலி செய்கிறது" என்று எழுதினார். ஆனால் மற்றவர்கள் இத்தேர்வை ஆதரித்தனர்.